recursal/SuperWikiNEXT-32B huggingface dataset:
Policano uzanta larmigan gason kontraŭ la manifestaciantoj, la 28an de septembro.
maldekstra
La **protestoj en Hongkongo** (en ĉina lingvo: 2014年9月至10月香港示威, *2014 Nián 9 yuè zhì 10 yuè xiānggǎng shìwēi*), ankaŭ nomataj de la *okcidenta* amaskomunikilaro **Revolucio de la Ombreloj** (遮打革命, *Zhē dǎ gémìng*) aŭ eĉ **Azia Printempo**, komenciĝis la 22-an de septembro 2014, per mobilizado organizita de la movado *Occupy Central with Love and Peace* kaj la studenta konsilio *Scholarism*, kiu okupis la plej gravajn stratojn de Hongkongo, speciala administra regiono de la Ĉina Popola Respubliko, por postuli la retiriĝon de la balot-reformo de la Nacia Kongreso de la Popolo kiu permesas voĉdoni nur inter du aŭ tri kandidatoj selektitaj de komitato konsistanta el 1200 personoj, plejmulte proksimaj al la politika linio de la ĉina registaro.

La ĉina registaro alfrontas la plej grandajn ribelojn ekde la protestoj sur placo Tian An Men en 1989. La bildoj pri la protestoj en Hongkongo trairis la tutan mondon kaj dubigis la stabilecon de tiu ĉi grava financa merkato.

Vidu ankaŭ
----------

Joshua Wong

Protestoj sur placo Tian An Men

Koloraj revolucioj

Eksteraj ligiloj
----------------

* Kategorio Protestoj en Honkongo 2014 en la Vikimedia Komunejo (Multrimedaj datumoj)

Protestoj en Hongkongo de 2014 (Midwest Diplomatio) Arkivigite je 2014-10-14 per la retarkivo Wayback Machine

Stanislavo Belov (2015-07-14) Honkongo — urbo de festantoj kaj manifestantoj (esperante). Blogger. Arkivita el la originalo je 2017-09-18. Alirita 2017-09-18. *(blogaĵo pri vojaĝo en 2014)*

Referencoj
----------
***Rally to Restore Sanity and/or Fear*** [Amaskunveno por Restarigi Sanecon kaj / aŭ Timon] estis renkontiĝo, kiu okazis la 30-an de oktobro 2010, ĉe la National Mall en Vaŝingtono. La amaskunveno estis gvidita de Jon Stewart, gastiganto de la satira novaĵprogramo The Daily Show, kaj Stephen Colbert. Proksimume 215 mil homoj partoprenis la amaskunvenon, laŭ analizo de AirPhotosLive.com por *CBS News* .

La kunveno estis kombinaĵo de du aliaj okazaĵoj: la "Amaskunveno de Restarigi Sanecon" de Stewart kaj la ekvivalento de Colbert, la "Marŝo por Teni Timon Viva". La celo estis provizi lokon por ke aŭskultantoj estu aŭdataj super kio Stewart priskribis kiel la plej voĉan kaj ekstreman 15-20% de usonanoj kiuj "kontrolas la konversacion" de usona politiko. La argumento estas, ke ĉi tiuj ekstremoj demonigas sin reciproke kaj entreprenas kontraŭproduktivajn agojn, kaj reveno al la prudento celus antaŭenigi rezonitan diskuton. Malgraŭ la insisto de Stewart kontraŭe, raportoj diskonigis la mitingon kiel parodion de *Restoring Honor* de Glenn Beck kaj la marŝon memorfestan Reclaim the Dream de de Al Sharpton.

Referencoj
----------

1. ↑  "200K turn out to 'Restore Sanity' in Washington", *Toronto Sun*, 2010-10-30.
2. ↑  Montopoli, Brian, "Jon Stewart Rally Attracts Estimated 215,000",  *CBS News*, October 30, 2010.
3. ↑  "US comics unveil dueling DC political rallies", September 17, 2010. Kontrolita November 14, 2011.

* Kategorio Rally to Restore Sanity and/or Fear en la Vikimedia Komunejo (Multrimedaj datumoj)
*Muralhas Fernandinas*: parto apud iama *Porta do Sol*.
*Muralhas Fernandinas*: pordegeto *Carvão*.
**Ferdinandaj Muregoj** (*Muralhas Fernandinas*) estas la nomo laŭ kiu estas konata la mezepoka ĉirkaŭo de muregoj de Porto, Portugalio, de kiu restis nur malgrandaj partoj ĝis nuntempe. 

*Cerca nova* (nova ĉirkaŭo) kaj *muralha gótica* (gotika murego) estas aliaj nomoj aplikeblaj al la *muralhas fernandinas*, pli ĝustaj science, sed malpli uzataj.

Dum la 14-a jarcento la urbo kreskiĝis kaj necesis konstrui novajn muregojn por enteni la urban kreskon. Meze de tiu jarcento, ankoraŭ en la tempo de la reĝo Alfonso la 4-a, ekkonstruiĝis nova muregaro kiu finiĝis ĉirkaŭ 1370, jam dum la regado de Dom Fernando, kio estas la tialo de la ofta nomo "Muralha Fernandina".

Kiam la muregoj perdis sian militan gravon, ili ekestis iom post iom detruitaj el la dua duono de la 18-a jarcento por havigi lokon por novaj stratoj, placoj kaj konstruaĵoj. Plimulto de la muregoj estis detruita fine de la 19-a jarcento. La survivantaj partoj de la *Muralhas Fernandinas* estis klasitaj kiel "naciaj monumentoj" en 1926.

Referencoj
----------

1. ↑   Dionísio 1994, pp. 35-36; 88; 224-226; 270-271.

Bibliografio
------------

* Dionísio, Sant'Anna (kunord.) (1994). *Guia de Portugal*. 4º 3ª eld. Lisboa: Fundação Calouste Gulbenkian. ISBN 972-31-0635-3

Eksteraj ligiloj
----------------

* As muralhas da cidade

  

* *En tiu ĉi artikolo estas uzita traduko de teksto el la artikolo Muralhas fernandinas do Porto en la portugala Vikipedio.*


|  |  |
| --- | --- |
| Bibliotekoj | * PeEnEo: 851783
 |
La **Internacia Konferenco por Revizio de la Monda Vidpunkto pri la Holokaŭsto** estis dutaga konferenco kiu okazis en Teherano, la ĉef-urbo de Irano, komencante la 11-an de decembro 2006.

Laŭ la irana registaro, la celo de la konferenco estis doni la eblecon malkovri la veron pri la Holokaŭsto de la judoj, donante la eblecon esprimi vidpunktojn kiuj ne estas leĝe akcepteblaj en multaj eŭropaj landoj, kie ekzistas leĝoj kontraŭ la neado de la Holokaŭsto. Partoprenis en la konferenco multaj konataj "reviziismaj" historiistoj kiuj neas la Holokaŭston, kaj la konferenco estis vaste kritikata kaj kondamnita trans la mondo, kiel antisemita konferenco kies celo estis doni legitimecon al reviziismaj teorioj pri la Holokaŭsto.

Inter la partoprenantoj estis historiistoj kiuj neas ke la Holokaŭsto vere okazis, kiel la franco Robert Faurisson. Partoprenis ankaŭ David Duke, la eksa estro de la Ku-Kluks-Klano, kaj kelkaj ortodoksaj judoj de la ekstremisma organizaĵo Neturei Karta, kiuj opinias ke la Ŝtato de Israelo ne devus ekzisti. Ili estas konsiderataj ĉarlatanoj de aliaj judaj grupoj.

* Kategorio Internacia Konferenco por Revizio de la Monda Vidpunkto pri la Holokaŭsto en la Vikimedia Komunejo (Multrimedaj datumoj)
Kiel montras la mallongigoj ĉe la fenestro, la RKD dividas la saman konstruaĵon proksime de la centra stacidomo de Hago, kun la *Literatura Muzeo* (LM), la *Nederlanda Muzika Instituto* (NMI) kaj la *Koninklijke Bibliotheek* (KB) aŭ *Reĝa Biblioteko*, la Nacia Biblioteko de Nederlando.
La institucio **RKD-Instituto pri arta historio de Nederlando** (nederlande *RKD-Nederlands Instituut voor Kunstgeschiedenis* la mallongigo ***RKD*** aludas al la antaŭa nomo Rijksbureau voor Kunsthistorische Documentatie, do **nacia oficejo pri arthistoria dokumentado**) situas en Hago kaj estas hejme de la plej granda arthistoria centro en la mondo. La centro specialiĝas pri dokumentado, arkivado kaj eldonado de libroj pri la vidaj artoj de Eŭropo ekde la malfrua mezepoko ĝis modernaj tempoj. Ĉio ĉi estas malfermita al la publiko, kaj granda parto de la materialoj estis ciferecigita kaj estas havebla sur la instituta retejo. La ĉefa celo de la instituto estas kolekti, klasifiki kaj disponigi arton por esploro, aparte el la Ora jarcento de Nederlando.

Tra la haveblaj datumbazoj, la vizitanto povas akiri komprenon kaj aliri dokumentajn fontojn pri la vivoj de multaj artistoj de pasintaj jarcentoj. La biblioteko posedas proksimume 450 000 titolojn, el kiuj proksimume 150 000 estas aŭkciaj katalogoj. Ekzistas ĉirkaŭ 3 000 revuoj, de kiuj 600 estas nuntempaj abonoj. La plimulto de la tekstoj estas en la nederlanda, sed internaj ligiloj gvidas ankaŭ al alilingvaj publikaĵoj pri la samaj temoj.

La RKD ankaŭ administras la nederlandan version de la Tezaŭro pri Arto kaj Arkitekturo, kolekto de normigitaj terminoj pri tiuj temoj. La originala versio estas iniciato de la esplorinstituto *Getty*, parto de renoma samnoma arta muzeo en Los-Anĝeleso, Kalifornio.

* Kategorio Instituto pri arta historio de Nederlando en la Vikimedia Komunejo (Multrimedaj datumoj)

Eksteraj ligiloj
----------------

* Oficiala retejo (nederlande kaj angle)
**Éva Voszka** [voska], laŭ la hungarlingve kutima nomordo **Voszka Éva** estis hungara ekonomihistoriisto, altlerneja instruisto, koresponda membro de Hungara Scienca Akademio (2019).

Éva Voszka naskiĝis la  17-an de septembro 1953(nun 1953-09-17) en Budapeŝto.

Biografio
---------

Éva Voszka akiris ekonomikan diplomon en Universitato Károly Marx en 1976, post 4 jaroj ŝi doktoriĝis samloke, fine en 1981 ŝi akiris sociologian diplomon en Scienca Universitato Loránd Eötvös. Inter 1976-1987 ŝi laboris en financa esplorinstituto, inter 1991-1995 ŝi estis konsilisto en la ŝtata administrado, ekde 2010 en Scienca Universitato de Szeged. Intertempe ŝi kandidatiĝis (CSc) en 1985, ŝi doktoriĝis (DSc) en 2005 antaŭ la Scienca Akademio. Ŝi instruis en Budapeŝta Ekonomika Universitato ekde 1993, inter 1996-1999 en Mez-Eŭropa Universitato, du jarojn en Universitato de Dramo kaj Filmo (Budapeŝto) Ŝi ricevis 3 premiojn inter 2006 kaj 2008.

Ŝiaj libroj (elekto)
--------------------

* *Érdek és kölcsönös függőség* (1984)
* *Az agyaglábakon álló óriás, Az Állami Vagyonkezelő Részvénytársaság felállítása és működése* (1995)
* *Versenyteremtés - alkuval. Demonopolizáció és állami támogatás az átalakulás idején.* (2003)

Fontoj
------

* biografio hungare kun foto
* biografio hungare kun foto
* datenoj kun foto

Referencoj
----------

1. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 855143
 |


* Portalo pri Biografio
Marko sur bildo

**montaro  
Rila**
**Bulgario**
**Grekio**
**Respubliko  
Makedonio**

**Rila** (bulgare *Рила* [rila], greke *Ρίλα* [ríla]) estas altmontaro en sudokcidenta Bulgario. Ĝi situas en la provincoj Blagoevgrado, Kjustendil kaj Sofio norde de la montaro Pirin kaj oriente de la slava Nord-Makedonio. Internacie aparte konatas la samnoma Rila-monaĥejo en la montaro, kiu listiĝis kiel monda kultura heredaĵo de Unesko.

La plej alta punkto de la montaro estas la monto Musala, kies pinto situas 2925 metrojn super la marnivelo. Rila estas la plej alta montaro sur la balkana duoninsulo.

La pejzaĝon karakterizas montopintoj preskaŭ ĉiam kovrataj per neĝo, krutaj rokaj deklivoj, profundaj kanjonoj kaj preskaŭglacie malvarmaj montaraj lagoj. En la montaro ekzistas granda nombro de mineralakvaj fontoj. La plej varma fonto (102 ℃) situas en *Sapareva Banja*. Kadrigite de arbarokovrataj montaj deklivoj situas la Rila-monaĥejo, kaj la proksima ensemblo de "sep lagoj de Rila".

La regiono riĉas je sovaĝaj bestoj. Troveblas interalie ursoj, aproj, linkoj, kaproj, cervoj, falkoj kaj agloj.

Sume en la montaro situas pli ol 160 lagoj, la plej multaj el ili en alteco de inter 2100 kaj 2500 metroj. La plej alta lago situas 2709 metrojn super la marnivelo piede de la monto Musala. La montaro Rila estas la fontejo de la riveroj *Marica, Iskar* kaj *Mesta*.

* rigardo al la Rila-monaĥejo de la monto Goljam Mramorec (2602 m)rigardo al la Rila-monaĥejo de la monto *Goljam Mramorec* (2602 m)
* rigardo al la urbo Kostenec piede de la montarorigardo al la urbo Kostenec piede de la montaro
* la sep lagoj en la okcidenta parto de la montarola *sep lagoj* en la okcidenta parto de la montaro
* en tiu ĉi valo fontas la rivero Maricaen tiu ĉi valo fontas la rivero *Marica*
* la Rila-monaĥejola Rila-monaĥejo
* la vojo al la Rila-monaĥejola vojo al la Rila-monaĥejo
* turisto survoje al la monto Musalaturisto survoje al la monto Musala
* la monto Maljovica – populara inter bulgaraj montgrimpantojla monto *Maljovica* – populara inter bulgaraj montgrimpantoj

* Kategorio Rila en la Vikimedia Komunejo (Multrimedaj datumoj)
**Cabo de Santo Agostinho** estas municipo kaj urbego de la brazila subŝtato Pernambuko.

Blazono de Cabo de Santo Agostinho
Flago de Cabo de Santo Agostinho

Bazaj informoj
--------------

Cabo de Santo Agostinho en la subŝtato (ruĝe).
* Areo: 448  km²
* Supermara alteco: 29 m
* Loĝantaro: 187.158 en 2010
* Horzono: UTC -3
* Poŝtkodo:
* Telefonkodo:
* Aŭtokodo:
* 08° 17′ 13″ S 35° 02′ 06″ U﻿ / ﻿8.28694 °S, 35.03500 °U﻿ / -8.28694; -35.03500 (mapo)Koordinatoj: 08° 17′ 13″ S 35° 02′ 06″ U﻿ / ﻿8.28694 °S, 35.03500 °U﻿ / -8.28694; -35.03500 (mapo)

Geografio
---------

Marbordo ĉe Cabo de Santo Agostinho
Strando en Cabo de Santo Agostinho
Cabo de Santo Agostinho situas en orienta parto de la lando laŭ Atlantiko. Recife troviĝas 35 km.

Historio
--------

La unua portugala ŝipo alvenis en 1500, kelkaj kredas, ke trovinto de Cabo de Santo Agostinho estis Pedro Álvares Cabral dum aliaj kredas, ke temas pri la hispano Vicente Yáñez Pinzón. Vilaĝo estis fondita en 1536, la regiono iĝis signifa bazo de sukerkanoj. En 1631 fortikaĵo konstruiĝis, ĉar nederlanda invado okazis inter 1630-1654. La komunumo estis integrigita kiel urbo en 1811.

Ekonomio
--------

Cabo de Santo Agostinho havas internacian havenon (Suape), ties trafiko estas la ĉefa enspezo por la urbego. En la 21-a jarcento strandoj de la urbego tiras multe da turistoj.

Klimato
-------

Cabo de Santo Agostinho havas tropikan klimaton. Jare pluvas po 1991 mm. En ĉiuj monatoj pluvas, sed pli ofte inter marto kaj julio. La jara averaĝa temperaturo estas 25  ℃, tio varias inter 20-29  ℃.

Vidindaĵoj
----------

Ŝipo en la haveno
* malnovaj mueliloj por sukerkanoj

Vidu ankaŭ
----------

* Municipoj de Pernambuko

Eksteraj ligiloj
----------------

* Kategorio Cabo de Santo Agostinho en la Vikimedia Komunejo (Multrimedaj datumoj)

* portugale Oficiala paĝo
Larĝa panoramo pri CirebonLarĝa panoramo pri Cirebon

**Cirebon** [ĉirebon], (indonezie *Kota Cirebon*) (arkaike *Cheribon* aŭ *Chirebón*) estas marborda havenurbo norde de la ĉefa insulo Javo, en provinco Okcidenta Javo en Indonezio. Cirebon havas kvin distriktojn. 

Urbodomo de Cirebon

Geografio
---------

Cirebon situas en norda marbordo de la insulo. Provinca ĉefurbo Bandungo troviĝas 108, tutlanda ĉefurbo Ĝakarto 204, Semarang 205, Tangerang 224, Jogjakarto 230, Serang 277, Surabajo 463, Palembang 594, Batam 1010, Padango 1116, Pekanbaru 1131, Makassar 1213, Medano 1590, Banda Aceh 2009 kilometrojn (aere) .

Parto de la haveno

Historio
--------

Laŭ manuskripto en 15-a jarcento Cirebon estis signifa fiŝkaptista vilaĝo nomita Muara Jati tamen kun signifa komerco. Dum la 16-a kaj 17-a jarcentoj Cirebon estis ĉefurbo de prospera sultanlando kaj iĝis komerca kaj eduka centroj de la regiono. La nederlandanoj en la 1677 akiris la regionon. Dum la nederlanda dominado la prospero altiris multajn ĉinojn. Malsatkatastrofo okazis en 1844 ĉefe pro akridoj.

Ekonomio
--------

En Cirebon gravas la prilaborindustrio (41 %), komerca, turista (hoteloj, restoracioj) kaj servaj ekonomiaj sektoroj. Menciindas ankoraŭ la minado, agrikulturo kaj fiŝbredado.

Trafiko
-------

Cirebon krom la plej grava laŭmarda ĉefvojo kuras vojoj el interno de la insulo. La urbego havas fervojon, havenon (establita fare de la nederlandanoj en 1865) kaj flughavenon.

Religio
-------

Loĝantoj de Cirebon kredas precipe la Islamon.

Klimato
-------

Cirebon havas tropikan musonan klimaton (Af). En ĉiuj monatoj pluvas, resume jare 2393 mm. Inter junio-oktobro iomete malpli ofte pluvas. La averaĝa jara temperaturo estas 27 °C kaj varias inter 22-32 °C. Ne estas grandaj diferencoj inter la monatoj.

Granda moskeo
Kampuso

Vidindaĵoj
----------

* granda moskeo kaj aliaj moskeoj
* restintaj koloniaj konstruaĵoj

Ĝemelurboj
----------

* Usono Atlanta (Georgio), Usono
* Sud-Koreio Seulo, Sud-Koreio
* Sud-Koreio Suvon, Sud-Koreio
* Sud-Koreio Ĝonĝu, Sud-Koreio
* Sud-Koreio Huason, Sud-Koreio
* Sud-Koreio Pusano, Sud-Koreio
* Rusio Moskvo, Rusio
* Aŭstralio Brisbano, Aŭstralio
* Aŭstralio Melburno, Aŭstralio
* Irlando Dublino, Irlando
* Aŭstralio Ora Marbordo, Aŭstralio

Fontoj
------

* WikiTrans

Ligilo
------

Oficiala retejo de la haveno de Cirebon Arkivigite je 2007-09-13 per la retarkivo Wayback Machine


* StacidomoStacidomo
* HoteloHotelo
* BankoBanko

Larĝa panoramo pri CirebonLarĝa panoramo pri Cirebon
Centro de Valera
**Valera** estas urbo de Venezuelo situa ĉe la Andoj en la Ŝtato Trujillo. Ĝi estas la ĉefurbo de la Municipo Valera, kaj troviĝas je 545 msm (alto mezurita en la centro de la urbo en la placo Bolivaro) kaj havas areon de 226,4 km. Ĝi estas situa en anda aluvia teraso de rektaj bordoj. La riveroj Motatán kaj Momboy bordas la urbon, tiu lasta nomigas la faman kaj pitoreskan Valo Momboy survoje al la urbo el La Puerta je 1800 msm. Ĝi havas Lat N 9° 19' 30". Krome ĝi estas situa je ĉirkaŭ 33 km de Trujillo (ĉefurbo de la Ŝtato Trujillo) konektita pere de la *Autopista Interurbana Valera- Trujillo* aŭ Avenuo "General Cruz Carrillo", rapida vojo de 3 kanaloj ĉiuflanke krom la kroma vojo nomita familiare "El Eje Vial" kiu estas la nura oficiala aŭtoŝoseo de la urbo.

La urbo posedas averaĝan temperaturon de 27 ℃. Konata kiel "La Ciudad de las siete colinas" (urbo de sep montetoj) estas la plej grava urbo de la Ŝtato Trujillo, eĉ super la ĉefurbo, pro la komercaj kaj industriaj aktivecoj de la zono. Ĝi havis proksimume 165.000 loĝ. en 2015 dum la Ŝtato Trujillo ĉirkaŭ 800.000 loĝantojn laŭ la oficiala informo de la *Instituto Nacional de Estadística*; kaj la loĝantaro de ĝia metropola areo estas de 250.000 loĝ. proksimume por 2012, koresponde al la municipoj Valera, San Rafael de Carvajal, Escuque, Motatán kaj Rafael Rangel.

Bildaro
-------

* Panorama vido dekomenca.Panorama vido dekomenca.
* Panorama vido en la aktualo.Panorama vido en la aktualo.
* Valera el Carvajal.Valera el Carvajal.

Referencoj
----------

1. ↑  Estado Trujillo. «Monografías por Entidad Federal y Municipios».  Konsultita la 29an de Januaro 2017.

* Datos de población (3): Población urbana en Venezuela. 2011. Manuel Gerardo Delgado. UCV-FACES (4) Gobierno Bolivariano. Ministerio del Poder Popular para la educación, Ciencia y tecnología

Eksteraj ligiloj
----------------

* Kategorio Valera en la Vikimedia Komunejo (Multrimedaj datumoj)

* Retejo de la Municipo Valera Arkivigite je 2013-06-03 per la retarkivo Wayback Machine
* Valera en Google Maps
* Valera en la aplicación Flash Earth (Imitación de Google Earth en Flash)
* Diario El Tiempo
* Diario de Los Andes
* La Mix FM Arkivigite je 2021-01-06 per la retarkivo Wayback Machine
* Valera Noticias Arkivigite je 2020-04-26 per la retarkivo Wayback Machine
* Agencia Andina de Noticias

Centro Comercial Plaza  Arkivigite je 2019-09-04 per la retarkivo Wayback Machine

* Radio Única Arkivigite je 2019-01-22 per la retarkivo Wayback Machine
* Trujillanos Fútbol Club
* Universidad Valle del Momboy
* ( Ciudad de Valera)
Koordinatoj: 56° 05′ 40″ N 27° 32′ 14″ O﻿ / ﻿56.09444 °N, 27.53722 °O﻿ / 56.09444; 27.53722 (mapo)

**Dagda** estas urbo en Latvia historia regiono Latgalio, en la sudoriento de Latvio. Ĝi apartenas al distrikto Krāslava kaj situas en orienta parto de la distrikto, sur la bordoj de rivero Narūta kaj ĉe la okcidenta fino de la streĉita Dagda lago. La distancoj al la plej gravaj centroj estas 35 km de Krāslava, 79 km de Daugavpils kaj 264 km de Rigo.

Historio
--------

Dagda grandbieno kaj la urbeto de malgrandaj komercistoj kaj metiistoj estas menciitaj en historiaj fontoj dum la ekzisto de la pola Inflantia en la 17-a jarcento.

En 1925, al Dagda estis koncedita la statuso de dense loĝita areo (vilaĝo). En 1935, Dagda havis populacion de 1,104, inkl. 53,4% de judoj, 42,1% de latvoj, 4,4% de rusoj. En 1950, al Dagda estis koncedita la statuso de laborista vilaĝo (poste urbvilaĝo). Dagda iĝis la urbo en 1992. La centro de Dagda forbrulis plurfoje, inkluzive de ambaŭ mondmilitoj, sed ĉiam estis rekonstruita.

Geografio
---------

La urbo situas en la Latgalia altebenaĵo.

Averaĝa temperaturo estas -7 - -7,5°C en januaro kaj +17°C - +17,5°C en julio. Da precipitaĵo falas 650-700 mm jare.

### Transporto

La ĉefa aŭtovojoj de urbo estas P61 (Krāslava-Dagda), P60 (Dagda-Aglona) kaj P55 (Rēzekne-Dagda), lokaj vojoj estas V616 (Dagda-Andzeļi-Ezernieki), V619 (Dagda-Pauļukolns) kaj V606 (Dagda-Vorzova).

Loĝantaro
---------

Laŭ la stato de la jaro 2023 en la urbo vivis 1 816 personoj sur areo de 2,92 kvadrataj kilometroj, kio rezultigas loĝdenson de 622 loĝantoj/km².

### Ŝanĝo de loĝantaro

| Jaro | Homoj |
| --- | --- |
| 1897 | 1516 |
| 1935 | 1104 |
| 1965 | 3700 |
| 2000 | 2772 |
| 2021 | 1916 |

### Etna strukturo

| Jaro | Homoj kune | Latvoj | Rusoj | Belorusoj | Ukrainoj | Poloj | Litovoj | La cetero |
| --- | --- | --- | --- | --- | --- | --- | --- | --- |
| 2000 | 2772 | 1666 (60%) | 774 (28%) | 188 (7%) | 16 (1%) | 111 (4%) | 7 (0%) | 10 (0%) |
| 2021 | 1916 | 1214 (63%) | 475 (25%) | 121 (6%) | 14 (1%) | 60 (3%) | 7 (0%) | 25 (1%) |

Bildoj
------

* Iama kinejo "Komsomolano".Iama kinejo "Komsomolano".
* Dagda kaverno.Dagda kaverno.
* Katolika preĝejo.Katolika preĝejo.
* Urbo kaj lago Dagda.Urbo kaj lago Dagda.
* Poŝtoficejo.Poŝtoficejo.

Referencoj
----------

1. ↑  Toponavi.com. Distancoj
2. 1 2  Latvijas PSR Mazā Enciklopēdija - Latva Malgranda Enciklopedio, v. 1, p. 329.
3. 1 2  Latvijas ģeogrāfijas atlants - Latvia geografia atlaso. "Jāņa sēta", 2020
4. 1 2  stat.gov.lv

* Kategorio Dagda en la Vikimedia Komunejo (Multrimedaj datumoj)

Eksteraj ligiloj
----------------

* Oficiala retejo (latve)

  



|  |  |
| --- | --- |
| Bibliotekoj | * PeEnEo: 763335
* VIAF: 155216883
* ISNI: 0000000107288826
* BNF: 15680040s
 |
La **Kastelo de Halásztelek** (konata ankaŭ pri la iama posedanto **Kastelo de Malonyai** [malonjai]) estas eklektika historia monumento en urbo Halásztelek.

Kastelo de Halásztelek

Historio
--------

Oni konstruis la teretaĝan kastelon en 1892. Dum la 2-a mondmilito bombo trafis la apudan alon de la kastelo, poste ĝi estis prirabita. Longe ĝi ne estis uzata, baldaŭ la kolĥozo kaj la proksima uzino profitis ĝin. Baldaŭ la nova posedanto estis la municipo, tamen la kastelo ruiniĝis, ĉar mankis kapitalo por la renoviĝo. En 2005 aŭstra-hungara entrepreno renovigis la kastelon, escepte kelkajn partojn ĝi rericevis la originan aspekton. Nun la kastelo estas luebla por aranĝaĵoj, konferencoj, edziĝfestoj, koncertoj.

Aerfoto pri la kastelo

Konstruaĵo
----------

La eklektika, sed ĉefe novbaroka kastelo situas sola en la jam preskaŭ tute malaperinta parko. La kastelo konsistas el la ĉefkonstruaĵo kaj antaŭ la fasado, sed flanke 2 apartaj aloj. La ĉefkonstruaĵo havas mansardon kaj kelojn. En la mansardo etendiĝas granda baloĉambro, en la kelo ĉambroj, en la teretaĝo diversaj ornamriĉaj ĉambroj.

Parko
-----

En la restinta parko longe malaperis la fontano kun la arbustoj. En proksimeco de la kastelo restis arboj, sed en la ceteraj partoj jam loĝkvartalo etendiĝas.

Fontoj
------

* oficiala paĝo Arkivigite je 2012-08-31 per la retarkivo Wayback Machine
* hungare kun fotoserio
* hungare kun fotoj

Enirejo de la kastelo

* Kategorio Kastelo de Halásztelek en la Vikimedia Komunejo (Multrimedaj datumoj)
Interna vidaĵo de mortintejo.
Detala vidaĵo de mortinta korpo en kadavrejo de Charité.
**Kadavrejo** aŭ *mortintejo* (en hospitalo, policejo aŭ aliloke) estas uzata por la stokado de homaj mortintaj korpoj kiuj atendas identigon aŭ translokigon por nekropsio aŭ respektive entombigo, kremacio aŭ alia metodo. En modernaj tempoj kadavroj estis kutime malvarmigitaj por eviti malkomponiĝadon.

Tipoj de malvarmigilaj kadavroĉambroj
-------------------------------------

Estas du ĉefaj tipoj de malvarmigilaj kadavroĉambroj, nome la jenaj:

### Pozitiva temperaturo

Korpoj estas tenitaj inter 2 ℃ (36 ℉) kaj 4 ℃ (39 ℉). Kvankam tio estas kutima uzata por teni la kadavrojn ĝis kelkaj semajnoj, ĝi ne evitas malkomponiĝadon, kiu pluas pli malrapide ol je ĉambra temperaturo.

### Negativa temperaturo

Korpoj estas tenitaj inter −10 ℃ (14 ℉) kaj −50 ℃ (−58 ℉). Kutime uzataj je institucioj de jurmedicino, partikulare kiam la kadavro ne estis identigita. Je tiuj temperaturoj la korpo estas komplete frostita kaj malkomponiĝado estas tre multe malpliigita.

Vidu ankaŭ
----------

* Tombejo

Notoj
-----

1. ↑   Morgan, Oliver (2006). Management of Dead Bodies after Disasters: A Field Manual for First Responders. Pan American Health Organization. p. 49. ISBN 92 75 12630 5 – via Michigan State University SearchPlus.
2. ↑   Zentralblatt der allgemeine Pathologie; 1957 May 4; 96(5-6):280-86; NIH.gov

* Kategorio Kadavrejo en la Vikimedia Komunejo (Multrimedaj datumoj)
|  |  |
| --- | --- |
| Portala ikono | Portalo pri Muziko |

**Dominanta septakordo** (ankaŭ **dominantseptakordo**) estas septakordo formita sur la dominanto, do sur la kvina ŝtupo de tonalo. En C-maĵoro la tonoj de dominanta septakordo estas g-b-d-f. La eta septo g-f, aparte tamen ankaŭ la diminuita kvinto (la inversa intervalo de la tritono) b-f estas disonancoj, kiuj celas dissolviĝon.

Ĉar la dominanto prefere estas uzata kiel maĵora akordo (ankaŭ je minortonalo, kvankam la unua trito tiam ne estas ero de la gamo, vidu dominanto), la dominantaj septakordoj de C-maĵoro kaj de c-minoro ne diferencas unu de la alia.

Inversigoj
----------

La dominanta septakordo havas bazan formon kaj tri inversigojn:

* bazan formon (toniko en la baso)
* kvintseksta akordo (trito en la baso)
* tritokvarta akordo (kvinto en la baso)
* duta akordo (septo en la baso)

La funkcia nomo de la akordo estas D7, je tio *D* reprezentas la funkcion de la dominanto (ne la tonon d!). En C-maĵoro la akordo staras sur la tono g; la akordo do nomiĝas G7.

En la dominanta septakordo la diminuita trisono sur la 3-a ŝtupo la akordotonoj enestas la bazan tonalon (en C-maĵoro: b-d-f). Ĉi tiun la funkcia teorio komprenas kiel sentonikan dominantan septakordon, kiu povas anstataŭi la kompletan dominantan septakordon. Pro ĝia plursenceco ĝi taŭgas bonege por moduladoj. La sama ankaŭ validas por la sentonika dominanta septnaŭta akordo kun eta naŭto, kiu analogas diminuitan kvarsonon sur la 7-a ŝtupo.

En ĵazo la tritotavoligo de dominanta septakordo kun eta, ega aŭ aŭgmentita naŭto (Ci-lasta nomita pro la simbolo ♯9 „diesa naŭto" ), estas daŭrigebla per la dekunuto kaj la dektrito (7-9-11-13). La kvinto estas alteraciebla duontonon supren aŭ malsupren.

Dissolviĝoj de dominanta septakordo
-----------------------------------

Kutime dominanta septakordo dissolviĝas jene:

* La maĵortrito de D7 estas dissolvita en la gamnoton de la toniko.
* La eta septo de D7 iras paŝon malsupren en la triton de la toniko. (Pro tio ekestas, se la septo staras en la baso, post dissolviĝo nepre sekstakordo.)
* La kvinto de D7 iras al la gamnoto de la toniko.
* La gamnoto de D7 aŭ restas surloke kiel meza voĉo aŭ saltas en la baso ankaŭ al la gamnoto de la toniko.

Referencoj
----------

1. ↑  Hans Heinrich Eggebrecht (eld.): *Riemann-Musiklexikon. Sachteil.* Schott, Majenco 1967. Kapvorto „Dominante".
2. ↑  Willi Apel (eld.): *Harvard Dictionary of Music.* Heinemann, Londono 1970. Kapvorto „Modulation".

* Kategorio Dominanta septakordo en la Vikimedia Komunejo (Multrimedaj datumoj)
Palaco de Fao
**Fao,** aŭ *Faw,* laŭ araba lingvo **الفاو‎‎** estas marborda havenurbo, urbego en Gubernio Basra en sudorienta Irako. Ĝi estas la plej orienta urbego de la lando.

La sama palaco nokte
Ŝatt al-Arab apud Fao
Mapo de la Ŝatt al-Arab, kie estas videbla oriente Fao (Al Faw)
Ĉefvojo de Fao

Bazaj informoj
--------------

* Areo:  km²
* Supermara alteco: 8 m
* Loĝantaro: 119,358
* Horzono: UTC+3
* Telefonkodo:
* Poŝtkodoj:
* 29° 58′ 33″ N 48° 28′ 20″ O﻿ / ﻿29.97583 °N, 48.47222 °O﻿ / 29.97583; 48.47222 (mapo)Koordinatoj: 29° 58′ 33″ N 48° 28′ 20″ O﻿ / ﻿29.97583 °N, 48.47222 °O﻿ / 29.97583; 48.47222 (mapo)

Geografio
---------

Fao etendiĝas sur ebenaĵo en duoninsulo same nomata Fao, proksime de komunaj deltoj de Eŭfrato kaj Tigriso (Ŝatt al-Arab) kaj proksime de Persa Golfo en la sudorienta landparto. Basra troviĝas 85, Zubajr 87, Amara (urbo) 242, Nasirija 244, Samava 339, Kut (Irako) 377, Divanija 406, Naĝaf 456, Hilla 475, **Bagdado** 538, Faluĝa 582, Ramadi 622, Sulejmanijo 683, Kirkuk 721, Mosulo 865, Dahuk 920 kilometrojn.

Palmoj apud Fao

Historio
--------

Fao travivis konfliktojn dum la 1-a mondmilito, Iran–Iraka Milito (1980-1988), Golfa Milito kaj Iraka milito.

Dum la unua mondomilito la brita alteriĝo estis malfermo batalo de la mezopotamia operacio ĉe Fao. La brita armeo sukcese okupis fortikaĵon de Fao, kiu situis strategie en buŝo de la Ŝatt al-Arab. Precipe la grandurbo estis signife difektita dum la Iran–Iraka Milito, sed en 1989 ĝi estis rekonstruita dum kvar monatoj. En 1986 Irano okupis la urbegon, sed post 2 jaroj Irako reokupis ĝin. En la bataloj por la duoninsulo ĉ. 170.000 soldatoj falis ambaŭflanke. Dum la Iraka milito aŭ dum la Tria Golfa Milito en 2003 Fao falis en manojn de Usono kaj Britio post kelkaj tagoj.

Fao el la irana flanko

Trafiko
-------

En Fao la plej grava estas la haveno. El la urbego kuras 2 vojoj al la norda kaj suda partoj de la duoninsulo.

Klimato
-------

Jare pluvas en Fao inter 100–200 mm. Inter junio-septembro ne pluvas. La averaĝa temperaturo estas 24  ℃. Inter junio-aŭgusto foje oni mezuras 50  ℃, inter decembro-februaro malofte iomete frostas.

Fontoj
------

* WikiTrans
* mapo, distancoj Arkivigite je 2017-08-10 per la retarkivo Wayback Machine
La **Gidana naftogasa distrikto** estas naftogasa distrikto en Rusio, kiu troviĝas sur duoninsulo Gidano en Jamala-Neneca aŭtonoma distrikto en la norda parto de la Okcidentsiberia naftogasa provinco. Ĝia areo surtere konsistigas proksimume 47 mil km².

Naftogasa kapacito
------------------

Elminigado de la hidrokarbonidoj en la distrikto komenciĝis en la 1970-aj jaroj. Ĝis komenco de la 2000-aj estis malkovritaj 12 minejoj: 5 gasaj, 5 gasokondensataj kaj gasokondensatonaftaj. Industrie gravaj amasiĝoj de la hidrokarbonidoj estis trovitaj en la stratigrafia diapazono de la tegmento de cenomaniano (malfrua kretaceo) ĝis horizonto Ju2 en la tegmento de meza ĵurasio. Trovita gaskapacito estas 1,02 triliono da kubaj metroj.

La plej granda estas Utreneje minejo (0,8 triliono da m³), kies enhavo troviĝas en 34 horizontoj de PK1 (cenomaniano) ĝis BG8 (malsupra novkomo) en 3 lokaj kupoloj. La plej granda gaskuŝejo estas malkovrita en la tegmento de la cenomanianaj tavoloj de la Antipajuta minejo (145 miliardoj da m³). Areoj de la Geofizika, Totajaĥa kaj Antipajuta minejoj daŭras en la Oba kaj Taza golfoj de la Karaa maro. Amasiĝoj de nafto en subgasaj kuŝejoj estas trovitaj en la Geofizika kaj Utreneje minejoj en horizontoj TP17-TP024 kaj havas grandan kapaciton.

La albiano-cenomaniana gasohava komplekso situas je profundeco de 600 ĝis 1800 metroj, en areo de la modernaj geotemperaturoj de 14 ĝis 42  ℃. Pro malalta transformiĝo de la organikaĵoj en la ĉirkaŭaj patrinaj rokaĵoj (lignita etapo) en la albianaj kaj cenomanianaj horizontoj formiĝis kuŝejoj de la seka senkondensata gaso.

Pro antikveco de la fundamento la geoterma kampo en la sedimenta kapoto estas relative malstreĉa. La supra limo de la kondensato-gasa zono iras en intervalo de la horizontoj TP13-TP16 kaj dependas de la lokaj termoprofundaj kondiĉoj. En la pli supraj horizontoj de la tanopĉa tavolaro enhavo de la likvaj hidrokarbonidoj en gaso malaltas (kelkaj gramoj de la naftena kondensato por kuba metro). Drasta kresko de la kondensatenhavo okazas nur en la malvasta diapazono de la temperaturoj 52-56  ℃. Fonaj enhavoj de la stabila kondensato en la novkomaj kuŝejoj estas 92-155 gramoj/m³ (la plej malgrandaj inter samaĝaj kuŝejoj de aliaj distriktoj de la norda parto de la Okcidentsiberia naftogasa provinco).

La gasokondensataj kuŝejoj kun naftomarĝenoj estas trovitaj en la Utreneje (horizontoj TP22, TP23 kaj TP024) kaj Geofizika (TP17) minejoj. La novkomaj gaskuŝejoj estas tavolo-masivaj, en la malsupraj horizontoj — tavolaj volbaj, ofte litologie ekranigitaj.

Komence de 1993 la potenca gaskapacito en la surtera parto estis taksataj je 9,7 trilionoj da m³. La perspektivoj de ekspluatado de la distrikto estas ligitaj al la frukretaceaj kaj ĵurasiaj tavoloj en la centra, orienta kaj nord-orienta partoj.

Vidu ankaŭ
----------

* Jamala naftogasa distrikto

Referencoj
----------

1. ↑  Скоробогатов, В. А..  [2004] Р. И. Вяхирев: *Гыданская нефтегазоносная область // Российская газовая энциклопедия* (ruse). Москва: Большая Российская энциклопедия, p. 149. ISBN 5-85270-327-3.
Mapo de la distrikto de Gernezejo
**Gernezejo** (angle *Guernsey*, [**gernzi**]) estas la ĉefa insulo de la samnoma distrikto Gernezejo.

Geografio
---------

Ĉe koordinatoj 49,28,N kaj 2,35, Okcid. Aldernejo, Gernezejo, Herm, Sark, kaj aliaj pli malgrandaj insuloj havas totalan areon de 78 km² kaj marbordon de ĉirkaŭ 50 km. Per si mem, la insulo de Gernezejo havas totalan areon de 25 63 km². Gernezejo situas je nur 48 km okcidente de la marbordo de franca Normandio kaj je 121 km sude de Weymouth en Anglio kaj en la Golfo de Saint-Malo. Lihou, tajda insulo, estas ligita al Gernezejo de digvojo malkovrita dum malalta tajdo; la tereno estas ĉefe ebena kun kelkaj montetoj sudokcidente.

Altaĵoj varias tra la insularo el marnivelo ĝis 114 m) ĉe Le Moulin de Sark. La plej alta punkto en Gernezejo estas Hautnez (110 m), en Aldernejo ĉe Le Rond But (93 m), en Jethou (75.6 m) kaj en Herm (98 m).

Gernezejo mem enhavas du ĉefajn geografiajn regionojn, la *Haut Pas* [oPA] (Alta Pasejo), alta suda ebenaĵo, kaj la *Bas Pas* [baPA] (Malalta Pasejo), malalta kaj sabla norda regiono. Ĝenerale, la *Haut Pas* estas la plej kampara el ambaŭ, kaj la *Bas Pas* estas pli loĝeja kaj industria. Estas granda haveno de profunda akvo ĉe Sanktpeterporto (*St Peter Port*).

La klimato estas mezvarma kun mildaj vintroj kaj freŝaj, sunaj someroj. La plej varmaj monatoj estas aŭgusto kaj septembro, kiam temperaturoj estas ĝenerale ĉirkaŭ 20  ℃. Mezaveraĝe, la plej malvarma monato estas februaro, kun mezaveraĝe semajna ĉefa aertemperaturo de 6  ℃. Mezaveraĝa semajna ĉefa aertemperaturo atingas 16  ℃ en aŭgusto. Neĝo apenaŭ falas kaj rarege restas, sed ĉiukaze ĉio okazus en februaro. La temperaturo rare malsupreniras sub frosto, kvankam frostaj ventoj el Arkto povas veni. La plej humidaj monatoj laŭpluve estas mezaveraĝe decembro (averaĝe 108mm), novembro (averaĝe 98mm) kaj januaro (averaĝe 89mm). Julio estas averaĝe la plej suna monato kun kalkulitaj 250 horoj de suno; decembro la malpli kun nur 50 sunaj horoj. 50% de la tagoj estas nubaj.

La Casquets, grupo da insuletoj okcidente de Aldernejo (*Alderney*), estas notinda pro la lumturo tie konstruita.

Notoj
-----

1. ↑   Arkivigite je 2008-09-04 per la retarkivo Wayback Machine Meteorologia Observejo

* Kategorio Gernezejo (insulo) en la Vikimedia Komunejo (Multrimedaj datumoj)
Internacia Ekspozicio de Zaragozo 2008.
Maskoto de la Expo 2008, Fluvi, ĉe la Baziliko Pilar.
Vido ĝenerala de la Expo 2008
La **Internacia Ekspozicio de Zaragozo** (Hispanio) estis Internacia ekspozicio kiu okazis en Zaragozo ekde la 14-a de junio al la 14-a de septembro de 2008 kaj kies tema akso estis «Akvo kaj daŭripova disvolviĝo». La loko de la Ekspozicio estis ĉe la riverbordo de la meandro Ranillas, nome kurbo kiun la rivero Ebro faras trapase de la urbo.

La Expo 2008 estis regulita de la Internacia Oficejo pri Ekspozicioj. Zaragozo superis aliajn kandidatajn urbojn por esti sidejo de Internacia Ekspozicio en 2008, kiaj Tesaloniko (Grekio) kaj Triesto (Italio), la 16-a de decembro de 2004.

Zaragoza rememoris en 2008 ankaŭ la ducentjariĝon de la defendo de la urbo kontraŭ francoj dum la Hispana Sendependiga Milito kontraŭ la napoleona invado (1808) kaj la centariĝon de la Hispan-Franca Ekspozicio de 1908 kiu ekmodernigis la urbon.

La maskoto de la Expo 2008 estis akvoguto. Ĝi nomiĝis Fluvi, akronimo de *flumen vitae* (en latina, ‘rivero de la vivo’).

Notoj
-----

1. ↑  Fluvi. Arkivigite je 2008-06-11 per la retarkivo Wayback Machine Konsultita la 14-a de marto de 2007.
2. ↑  La mascota de la Expo se llama Fluvi Arkivigite je 2008-06-17 per la retarkivo Wayback Machine, El Periódico de Aragón, 27/01/2006. URL alirita la 25/04/2008

* Kategorio Internacia Ekspozicio de Zaragozo 2008 en la Vikimedia Komunejo (Multrimedaj datumoj)
La**paroĥa preĝejo Sankta Eŭstaĥo** estas katolika konstruaĵo en urbo Herend (Hungario).

Historio
--------

Dum la mezepoko en nuna areo de Herend estis pluraj apartaj vilaĝoj. Ĝis 1589 ekzistis kirko en unu el la vilaĝoj, sed baldaŭ pro la kontraŭturkaj bataloj ĝi neniiĝis. La alvenintaj germanoj konstruis lignan senturan preĝejon dediĉitan al Sankta Eŭstaĥo en 1779. Ĝi estis barokigita kaj turo alkonstruiĝis en 1828. Herend estis levita paroĥo en 1919. La kirko kun la paroĥejo estis renovigita en 1922. Estis kreitaj 2 porcelanaj fenestroj pri Elizabeto de Hungario en 1935 por la muzeo kaj kirko. En la sekvaj jaroj Hugó Johan kreis vitralojn en la kirko, en 1944 orgeno ekfunkciis kaj en la sama jaro la preĝejo estis renovigita. En 1945 la kirka porcelana fenestro neniiĝis pro la bataloj, poste oni metis en la kirkon la alian porcelanan fenestron. En 1968 la preĝejo ekstere, en 1975 interne renoviĝis. La kirko havas virinan koruson.

Konstruaĵo
----------

La preĝejo situas sola laŭ la trotuaro. La fasado estas simetria, meze la turo plene reliefas. La enirejo funkcias en flanko de la navo, sed estas alia enirejo tra la turo. La altara bildo prezentas Kriston sur la kruco.

Kermeso okazas la 20-an de septembro.

Fontoj
------

* hungare kun fotoj
* hungare kun foto
* Arkivigite je 2022-01-14 per la retarkivo Wayback Machine
* 


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Interno de la Banejo de Sultano Amir Ahmad
La **Banejo de Sultano Amir Ahmad** (perse حمام سلطان امیر احمد: ,  *Hammam-e Soltan Amir Ahmad*), ankaŭ konata kiel la **Banejo de Gasemi**, estas tradicia irana publika banejo en Kaŝano, Irano. Ĝi estis konstruita en la 16a jarcento, dum la Safavida epoko; tamen, la banejo estis difektita en 1778 rezulte de tertremo kaj estis renovigita dum la gaĝara epoko. La banejo estas nomita laŭ Imamido (*emamzade*) Sultano Amir Ahmad, kies maŭzoleo estas proksime.

Karakterizaĵoj
--------------

La banejo de Sultano Amir Ahmad, kun areo de ĉirkaŭ 1000 kvadrataj metroj, konsistas el du ĉefaj partoj: la *sarbine* (vestiĝejo) kaj *garmĥane* (varmejo/varmbanejo/varm-ban-halo). La *sarbine* estas granda okangula halo, kiu havas okangulan basenon en la mezo, apartigita per 8 kolonoj disde la ekstera sekcio. Ekzistas kvar kolonoj en la *garmĥane*, kiuj estigas/formas pli malgrandajn banĉambrojn. Ĉiuj ĉi banĉambroj - same kiel la enireja sekcio - estas ĉirkaŭ la *ĥazine* (la fina ban-ĉambro) en la mezo. La interno de la banejo estas ornamita per turkisaj kaj oraj kaheloj, gipsaĵoj, brikaĵoj, kaj artismaj pentraĵoj. La tegmento de la banejo konsistas el multoblaj kupoloj kiuj enhavas konveksajn vitrojn por provizi sufiĉan lumigadon en la banejon dum nevidebligi ĝin de la ekstero.

La banejo situas sur aleo Sultano Amir Ahmad, sur strato Alavi. Ĝi registriĝis kiel unu el la Naciaj Verkaĵoj de Irano en la jaro 1976 per registriĝ-numero 1351.

Bildaro
-------

* Internaj ornamadoj, precipe gipsaĵojInternaj ornamadoj, precipe gipsaĵoj
* Internaj ornamadoj, buntaj gipsaĵojInternaj ornamadoj, buntaj gipsaĵoj
* Internaj ornamadoj, gipsaĵojInternaj ornamadoj, gipsaĵoj
* Internaj ornamadoj, brikaĵoj & kahelaĵojInternaj ornamadoj, brikaĵoj & kahelaĵoj
* Parto de la banejo nun uzata kiel te-domoParto de la banejo nun uzata kiel te-domo
* Internaj ornamadoj, brikaĵoj & kahelaĵojInternaj ornamadoj, brikaĵoj & kahelaĵoj
* La tegmentaj kupoloj kun konveksaj vitrojLa tegmentaj kupoloj kun konveksaj vitroj
* Enirejo de la banejoEnirejo de la banejo
* Ŝtona reliefaĵo super la enireja pordo de la banejoŜtona reliefaĵo super la enireja pordo de la banejo

Eksteraj ligiloj
----------------

* Kategorio Banejo de Sultano Amir Ahmad en la Vikimedia Komunejo (Multrimedaj datumoj)

* Priskribo de la banejo en la persa Arkivigite je 2019-03-24 per la retarkivo Wayback Machine
* Priskribeto de la banejo en la angla kune kun aliaj iranaj vivindaj lokoj[*rompita ligilo*]
Glaso malplena kaj plena
**Glaso** estas trinkujo kutime uzata por trinki likvaĵojn, kutime malvarmajn. Glasoj estas plej ofte el vitro, travideblaj kaj senkoloraj, sed troviĝas ankaŭ glasoj koloritaj kaj dekoritaj, glasoj el plasto, fajenco, metalo, ktp. Ili estas kutime malmultekostaj, sed ofte rompiĝemaj.

Glasoj estas ordinare pli altaj ol larĝaj. La formo kaj grandeco dependas de la uzo. Foje estas tenilo:

* vinglaso (el vitro kun tigo kaj bazo),
* glaseto (malgranda, cilindra por brando),
* bierglasego aŭ bierkruĉo (el vitro, metalo aŭ fajenco, kun anso kaj foje kun ĉarnira kovrilo, entenanta 500 ml kaj pli).

Glaso estas ankaŭ la kvanto, kiun enhavas la glaso: *trinki glason da akvo*.

Pasaĝero en trajno tenas glasingon kun glaso da varma teo
Por trinki varman teon el glaso oni uzas glasingon.

Proverboj
---------

Ekzistas proverboj pri glaso en la Proverbaro Esperanta de L. L. Zamenhof:

* |  |
| --- |
|  |
| Citaĵo | 

|  |
| --- |
| **„** *Granda frakaso en malgranda glaso.* **"** |

 |
* |  |
| --- |
|  |
| Citaĵo | 

|  |
| --- |
| **„** *Li esploris iom la fundon de la glaso.* **"** |

 |
* |  |
| --- |
|  |
| Citaĵo | 

|  |
| --- |
| **„** *Plena glaso da vino, sed kun guto da veneno.* **"** |

 |
* |  |
| --- |
|  |
| Citaĵo | 

|  |
| --- |
| **„** *Kiu rompis la glason, ordigu la kason.* **"** |

 |
* |  |
| --- |
|  |
| Citaĵo | 

|  |
| --- |
| **„** *Unu guto plenigas la glason.* **"** |

 |
* |  |
| --- |
|  |
| Citaĵo | 

|  |
| --- |
| **„** *Unu sola guto la glason plenigas.* **"** |

 |

Referencoj
----------

1. ↑   Lernu. Arkivita el la originalo je 2011-12-25. Alirita 2009-02-28.

* Glaso en la Vikimedia Komunejo (Multrimedaj datumoj)
* Kategorio Glaso en la Vikimedia Komunejo (Multrimedaj datumoj)
* Glaso en la Vikicitaro (Kolekto de citaĵoj)
**Baal Ammono**, aŭ **Ba'al Hammon** aŭ **Baal Hammon**, kromnomita ankaŭ "afrika Saturno", estis la dio Plejalta dio de la fenicia kolonio de Kartago kaj estas ĝenerale identigita, ĉe la modernaj esploristoj, jen kun la ŝemida dio de la nord-okcidentaj landoj El, jen kun Dagon, dum en la greka mitologio estas asimilita al Krono kaj en tiu de Romo al Saturno.

Masko de Baal Hammon, Nacia Muzeo de Kartago.En la temploj de Kartago, la tofetoj, konsekritaj al Baal, kutime troviĝis statuo de la dio kun la brakoj etenditaj antaŭiĝantaj kaj la manoj streĉe indikantaj la punkton kie la oferitaj viktimoj devis esti bruligitaj. Spite de siaj pompaj atributoj, Baal-Ammon (parto de la kartaga triopo kun Tanit, lia paredro, kaj Eshmun) ne estis ĉiam la dio pli grava de Kartago; ĉirkaŭ la 4-a jarcento a.K. komencis okupi spacon la diino Tanit, diino de la Luno, de la rikolto kaj de la bona fortuno. Tamen, ĉiukaze, ĝenerale Baal Ammono reprezentas la centran noton (Henoteismo) de la kartaga religio.

Statuo de Baal, Ras Shamran (Ugarit).
La signifo de la vorto *Ammono* aŭ *Amon* ne rezultas klara. El elfosaĵoj sur la ruinaĵoj de Hammono, la moderna Umm al-‘Awāmid, situanta inter Tiro kaj Akro, surfaciĝis ke El estis asimilita al Krono kaj Baal, Ammono ankaŭ al Krono, do eble ili estis la sama diaĵo. Plurfoje estis proponita la hipotezo de la kunekso de la nomo kun la fenica kaj hebrea "braĝuro". Estis ankaŭ proponita la Ugarita kaj akada nomo de la monto "Amanus", la granda reliefo kiu dividas Sirion el Kilikio, baziĝante sur la ugarita priskribo de El kiel unu el la montoj Haman…

La klasikaj fontoj informas pri la kutimo de kartaganoj bruligi iliajn infanojn oferitajn al Baal Ammono.. Tiu praktiko korekte enŝoviĝas en la grekan tradicion de Krono. En Kartago kaj en la Norda Afriko Baal Ammono estis asociita al virŝafo kaj estis kultata kiel Baal Qarnayn ("La dio de la du kornoj") en subĉiela templo en Jebel Bu Kornein ("la monteto de la du kornoj"), kiu elmontriĝas sur la golfo de Kartago.

La virina kontraŭrolanto de Baal Ammono estis Tanit.

Pri Baalo parolas ankaŭ la Biblio ĉar la kulto al tiu pagana, kaj do ne reala, diaĵo altiris ne malmultajn hebreojn.

Vidu ankaŭ
----------

* Religio
* Revelacio
* Tanit
* Javeo

Notoj
-----

1. ↑  Lawrence E. Stager et Samuel R. Wolff, «Child Sacrifice at Carthage. Religious Rite or Population Control? », *Biblical Archaeology Review*, janvier-février 1984
2. ↑  Diversaj temploj en la kartaga teritorio estis subĉielaj.

Bibliografio
------------

* Marcel Leglay, *Saturne africain. Histoire*, éd. De Boccard, Paris, 1966
* P. Xella, Baal Hammon. *Recherches sur l'identité et l'histoire d'un dieu phénico-punique*, Romo, 1990.

Aliaj projektoj
---------------

KOMUNEJO: 

* Kategorio Baal Ammono en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 531695
* GND: 120991551
* LCCN: sh93001186
* VIAF: 3223158127384415150008 858180, 3223158127384415150008
* SUDOC: 035097418
* BNF: 13166797k
 |
La **preĝejo Sankta Anna** estas romkatolika historia monumento en urbo Jánoshalma (Hungario).

Interna vido

Historio
--------

En 1731 alvenis amase novaj loĝantoj, precipe katolikoj. Post 2 jaroj ili konstruis preĝdomon kaj fondis paroĥon. En 1746 Gábor Patachich konstruis malgrandan kirkon, poste jam pli grandan inter 1783-1787. Tiu kirketo nun estas parto de la nuna navo. La malgranda kirko en 1880 estis trakonstruita, poste pligrandigita per krucnavoj kaj sanktejo inter 1907-1909. La orgeno estis kreita en 1933, trakonstruita en 1976.

Konstruaĵo
----------

La preĝejo situas sola laŭ trotuaro de la ĉefplaco. La fasado estas simetria, meze la turo altiĝas, malsupre la enirejo funkcias. Super la enirejo estas videblaj 3 grandaj fenestroj. La navo havas krucnavon, kiu estas same alta, ol la ĉefnavo. La absido estas oklatera. Ferenc Szoldatits pentris la ĉefaltaran bildon en 1888, Mihály Kuczka la murpentraĵojn inter 1932-1933, Imre Zsellér la vitralojn en 1909.

En la preĝeja korto troviĝas en dometo statuo pri Johano Nepomuka el la frua 19-a jarcento, fera kruco el 1826 kaj statuo pri Sankta Triunuo el 1877.

Kermeso okazas dimanĉe depost la 26-an de julio.

Vidu, aŭdu ankaŭ
----------------

* prezento

Unu el la krucnavoj

Fontoj
------

* hungare kun fotoj
* hungare kun fotoj
* 
* 

* Kategorio Preĝejo Sankta Anna (Jánoshalma) en la Vikimedia Komunejo (Multrimedaj datumoj)
**Jimeta** estas grandurbo en Niĝerio.

Bazaj informoj
--------------

* Koordinatoj: 09° 17′ N 12° 27′ O﻿ / ﻿9.283 °N, 12.450 °O﻿ / 9.283; 12.450 (mapo)Koordinatoj: 09° 17′ N 12° 27′ O﻿ / ﻿9.283 °N, 12.450 °O﻿ / 9.283; 12.450 (mapo)
* Areo:  km²
* Loĝantaro: 286.001 en 2012
* Supermara alteco: 135–200 m
* Horzono: UTC +1

Geografio
---------

Jimeta situas sur ebenaĵo en valo laŭ rivero Benue, en la orienenta sekcio de la lando. Yola situas 9, Kameruno 50, Abuĝo 550 km.

Historio
--------

Jimeta ĉiam funkciis, kiel haveno de Yola. Jimeta kaj la proksima Yola estis unuigita urbo inter 1935-1955, kiel **Jimeta Yola**.

Ekonomio
--------

De julio ĝis oktobro Benue havas profundan akvon, tial boatoj portas arakidojn kaj kotonojn el Kameruno. Ili estas plusenditaj al la maro. En la ĉirkaŭaĵo de Jimeta oni kultivas miliojn, nuksojn, cepojn kaj indigojn. Aliaj bredadas brutojn, ŝafojn, kaprojn kaj kokojn.

Klimato
-------

Jimeta situas en tropika klimato. La averaĝa temperaturo estas 25  ℃, sed ĝi foje atingas 40  ℃. Jare pluvas po 930 mm. Inter decembro-februaro neniam pluvas.

Trafiko
-------

Apud Jimeta situas flughaveno de Yola. Ĉefvojoj kuras al Kalabaro kaj (tra la rivero) Maiduguri. Gravas ankaŭ la rivera haveno.

Fontoj
------

* Angla Vikipedio
* 
* 
*